


HØSTUDSTILLINGEN 


En Røst fra Provinsen. 


Kunstnersammenslutningen »Høst« havde i Lørdags en særdeles vellykket Fernisering, præluderet 
af den samlede Hovedstadspresses fortjent anerkendende Kor; saa det var saare godt altsammen: 

De kendte Naturalister, med Harald Leth i Spidsen, var gennemgaaende særdeles gode og dette 
ikke mindre deres kvindelige Gæst, Sigrid Steenstrup, med sine stærke, overbevisende Mariager-Bil- 
leder; men den abstrakt arbejdende Fraktion var det' sandelig ikke mindst! 

Selvom de abstrakte jo unægteligt ikke havde. vundet ved Rich. Mortensen og Egill Jacobsens Fra- 
fald, selvom deres Katalog lyder paa en nutidig Foreteelse som >»Maksimal«-Priser, selvom det jo langtfra 
kan bedømmes, hvorvidt vor Tids abstrakte Kunst repræsenterer mere eller andet end et Gennem- 
gangs Stadium (som f, Eks. Kubismen for snart tre Decennier siden), saa maa man dog lade de paa- 
gældende Kunstnere, at de gaar paa med Dødsforagt paa den Vej fremad, de nu engang anser for 
den rigtige. 

Det er derfor aldeles uforstaaeligt, hvordan det kan være, at Udstillingens fem abstrakt arbej- 
dende Malere gik fri for enhver Anerkendelse, ja oven i Købet maatte finde sig i en Omtale i Ret- 


ning af »uartikulerede Brøl — — famlende Forsøg, der var paa deres Plads for henved en Snes Aar 
sidengx — eller søgar —— som Følge af Rescensentens Uvidenhed — at blive betegnet som >»Sur- 
realister<. — 


Kunde det ikke være et praktisk Forslag, om de paagældende Kunstnere efter Udstillingen til 
Anmeldernes resp. Hjem udlaante hver et Par Billeder saaledes, at d'Herrer kunde faa Lejlighed til 
at fordybe sig i den Genre af Kunsten, blive Deltagere i al den kunstneriske Oplevelse, den rum- 
mer, og derved næste Gang have noget mere Kendskab til det, de taler om. 

Det er vel ikke saaledes, at der beskæftiges Negre ogsaa paa dette Omraade? 


Aarhus, den 1. December 1943. 
C. T. Hollesen. 


Hvad siger d'Herrer Anmeldere til dette velmente Forslag? — Vi er gerne beredte til at formidle 
Udlaan af Billeder! — Venligst ring da til Telefon Am. 6136 v. 
Red. 

Litografierne. 

Det er igen lykkedes os med stor Velvilje fra Dir. Birch, A/S 
Recato (Cato's litografiske Anstalt) at kunne bringe en Serie Lito- 
grafier. Der er i dette Hefte 8 Litografier i 4 Farver, og i flg. Nr. 
bringes flere. 


En unødvendig Bog. 

Henrik Bramsen staar for de fleste unge malere som en af de 
faa jævnaldrende kunsthistorikere, der har lyst til at følge det 
kunstneriske arbejde paa nærmere hold og evne til at stille sin 
viden til raadighed herfor. 

Derfor greb man spændt hans nylig udkomne bog: Dansk Kunst 
— fra Rokoko til vore Dage (Hirschsprung). 

Yderligere spændt blev man ved forlagets annonce: >»... Der er fra 
Forfatterens Side lagt Vægt paa at skabe Forstaaelse for de nyeste 
Strømninger indenfor bildende Kunst, samtidig med at Forbindel- 
sen bagud til de store kunstneriske Traditioner i forrige Aarhundre- 
de paavises.« , 

Naa, de store traditioner i forrige.....! 

Man føler kulden om skuldrene og kulden breder sig under læs- 
ningen af de 348 sider til lammelse. 

Bogens inddeling er som den moderne auktionsgænger ønsker sig, 
med hovedvægt paa tiden fra 1825—1900 (ca. 200 sider) og 16 
sider til de sidste 40 Aar. 

Siden 1937 har vi haft en udmærket fremstilling af dansk kunst 
i »Danmarks Malerkunst« skrevet ud fra den opfattelse, der doceres 
paa bjerget. Skulde der derfor være mening i en speciel fremstilling 
af den nyere tid, maatte der ligge en ny opfattelse af vor tids kunst 
til grund derfor, samt den dermed følgende omvurdering af klas- 
sikerne — men man har det indtryk, at den kunst der vokser op 
om os keder Henrik Bramsen over al maade. Det er derfor vildle- 
dende, at bogen bliver annonceret som den gør. 

De nyeste Strømninger er enten udeladt eller behandlet aldeles 
uvidenskabeligt. Et eksempel fra sidste side kan angive tonen. Der 
siges om Rathsack at han er x»klassicistisk og kubistisk paa samme 
tid«. Ja man har jo hørt om en kalv med hoved i begge ender. 

Man kunde ønske sig at H. B. havde fulgt den tanke han gav 
udtryk for i efteraarsudstillingens katalog 1941: »Rent praktisk 
maa den moderne kunstkritik søge nær forbindelse med den 
udøvende kunst. Den maa blive en slags metodisk studio talk. 

De reproduktioner der følger teksten er i et plan langt under 
hvad dansk bogkunst plejer at yde og utilladelig daarlige, naar man 
tager i betragtning at det er en kunstbog. 

En vogn kørte over en lax. Le peintre. 


Helhestens Udstilling i Pustervig Kunsthandel. 

Udstillingen, der omfattede malerier, tegninger, akvareller og 
skulpturer skænket af en række kunstnere til fordel for HELHE- 
STEN havde et pænt salg. I et senere hefte fremkommer en nær- 
mere redegørelse herom. Vi bringer herved en foreløbig tak til alle, 
der har medvirket til det gode resultat. 





ORD 


ET FORSØG PAA AT FØLGE NOGLE TRAADE FREM IMOD EN NY LYRIK 


Amaija — ai, ja — ja, ai — ja. 
feg er en spagfærdig — 

ja, jeg her, jeg driver aldrig spot, 
jeg dynger aldrig onde ord paa andre, 
det er nu min vane, 

saadan er jeg, 

amaja — ja. 

Ord bringer bevægelse 

og skaffer stilhed. 

Ord giver sand besked, 

og ord bringer løgne, 

amaja — ja — ja! 


Umanatsiag. 


Den fri lyrig idag har sine forudsætninger 
saavel som den moderne malekunst. Vort 
livssyn har paa visse punkter noget tilfælles 
med naturfolkenes. Derfor opstaar der og- 
saa en samklang mellem deres og vores kunst. 
Denne samklang er fornuft og instinkt, kul- 
tur og primitivitet i forening. 

En grønlænder har sagt noget om digtnin- 
gens oprindelige væsen, der rummer en 
grundlæggende sandhed for os. Der opstaar, 
siger han, sammen med aandedrættet uden 
at vi selv ved hvordan ord og toner, som 
ikke er daglig tale, snart som graad dybt inde 
fra hjærtets ve, snart som en kaad latter 
sprunget ud af den glæde man ikke kan lade 
være med at føle over livets og verdens dej- 


lige lande. 


AF JØRGEN NASH 


Walt Whitmans glød brænder i disse spon- 
tane linier. Men hverken grønlænderen eller 
Walt Whitman har nogensinde mødt eller 
oplevet hinanden. Det at være sig selv 1 kun- 
sten og derved være en del af det brogede 
menneskeliv gælder ikke alene digtningen, 
men alle kunstarter. Det er et livsspørgsmaal. 


Tog bølgen land 

Tog den land og sived langsomt 
Rullende mod grusets perler 
Atter ud i bølgers verden? 

Nej, den stejled som en ganger, 
Løfted højt sin vaade bringe! 
Igennem manken gnistred skummet 
Snehvidt som en svanes ryg. 
Straalestøv og regnbutaage 
Sitred op igennem luften! 

Ham den kasted, 

Ham den skifted, 

Fløj paa hvide svanevinger 
Gennem solens hvide lys. 


I. P. facobsens »Arabesk« er livgivende 
natur i vore oplevelser. At være digter er at 
skabe visioner, at se syner. Det er en ekstase, 
en revolte, en spænding i sjælen. 


jag ligger paa Kabelgattet 
rokande »Fem blå brøder« 


och tånker på intet. 


Havet år grønt 

så dunkelt absintgrønt; 

det år bittert som chlormagnesium 
och saltere ån chlornatrium, 

det år kysk som jodkalium 

och glomska, glomska 

av stora synder och stora sorger 
det gir endast havet, 

och absint! 


O du grona absinthav 

o du stilla absintglomska 
dova mina sinnen 

och låt mig somna i ro, 
Over en artikel i 

Revue des deux Mondes! 


Sverige ligger som rok 

som roken av en maduro havanna, 
och solen sitter dåråver 

som en halvslåckt cigarr, 

men runt kring horisonten 

stå brotten så roda 

som bengaliska elder 

och lysa på elendet 


»Solnedgång på havet«. 
af August Strindberg. 


Hensigten med kunsten er ikke at fortælle 
noget. Det gør alle dagen lang. Men plud- 
selig at sige disse ord, der uden man ved af 
det, uden at man fatter meningen med det, 
med ordet med visionen — føler denne kraft 
strømme igennem sig. Denne inspirerende 
uro, der faar en til selv at se syner. — Man 
føler den bevægelse, den forvandling og uro, 

der bestandig er til stede, og bibringer or- 
dene i hvert digt en ny friskhed, en ny op- 
levelse. Former disse oplevelser sig i nye ryt- 
mer er der skabt noget. 


Edith Sodergran, som er en af forudsæt- 
ningerne for skandinaviens nye lyrik, siger 
som indledende bemærkning 1 digtsamlingen 
»Septemberlyran«: At min digtning er poesi 
kan ingen benægte, at det er vers, vil jeg ikke 
paastaa. .... Hvad indholdet angaar lader 
jeg mit instinkt bygge op, hvad mit intellekt 
i afventende holdning paaser. 


De dage er ikke de tungeste, 
hvor lig et sammenkrøbet dyr 
angsten paa hjærtet hviler; 
den ikke 

hvor bruddets nat 


lægges om døde sanser. 


Ti angsten lever 


og brud er smærte. 


Men den dag 

da sorgens skyer 
spredes trægt 

af ny ligegyldighed 
og efter dem 
sjælen 

det store intet ser 


— den er den tungeste. 


Digt af Herman Bang. 


De overleverede verseformer er kun læn- 
ker og haandjærn for den poetiske nyska- 
belse. Man digter i den verseform, der op- 


staar 1 en selv sammen med indholdet. Det 
skal være eet. Fantasiens verden er en suve- 
ræn verden. Den hersker og kan ikke be- 
herskes. 


En aften ved den sovende flod 
huskede jeg, 

at sangen om den store kærlighed 
spilles vidunderligst med to pinde 
mod et stykke træ 


Saa enkelt er det. Det er den nyskabte 
poesi, Gustau Munch Petersen formede. 


Det er, som om 

ingen strøm kan drukne mig, 
ingen sorg kvæle mig 

helt — 

det er, som om 

kærlighed kommer til mig 

over alle have, 

fordi en blød streng altid svinger 
1 mig — 


siger han i digtet »Med lukkede øjne«. 


Vi har modtaget en arv af rige skatte — 
Ord er blevet rakt os af de kæmpende men- 
nesker, der gik bort og efterlod os dette ene 
som en indvielse. Vi er forudbestemte til at 
modtage, hvad der er os betroet. 


Kærlighedens Flammer 

skal skyde som Buske 

frem for din Fod, 

og jeg skal danse mellem dem, 

og Flammerne skal staa som 
gyldne Horn 

fra vore Pander. 


Klager Dyrene, 
naar du har vendt dem Ryggen 
og spiller paa Fløjte for mig? 


Sig, de skal vente, 

sig, de skal høre dine Toner, 
naar en Dag du er ensom, 

og jeg er gaaet over Bjærgene. 


Rap er min Fod, 
og jeg skal stige opad 
mod de blaanende Tinder — 


Deroppefra skal jeg se 
nedover Dalene 

og de bløde Græsgange, 
hvor du sidder ensom 


og spiller for Dyrene. 


jeg skal velsigne dig! 


Bodil Bech har skrevet dette digt »Fløjte- 
spilleren«. Kort før sin død havde hun af- 
sluttet en ny digtsamling, som hun glædede 
sig til at sende ud til os. Hvor er den? Hvem 
har faaet den betroet? Er den brændt? Skal 
vi ikke mere modtage, fordi de arme, der før 
rakte os af sine dyrebare skatte, nu ikke mere 
er udstrakt imod os? 

Og den diskrete digter fens August Schade 
har en stor roman, som ingen vil udgive, 
og det kommer heller ikke sagen ved. »Den 
evige digter« sagde: 


jeg vil holde mit Hjerte frem 
i en bevinget skaal — 

og løfte det som en lille 
varm og blinkende Lærke 
højt imod jer. 

HENRY HEERUP 


Heerup er sjov, har Fantasi, er grov, ægte, 
begrænset, barnagtig og splittet. 

Alt dette er lidt af de mange Opfattelser, 
man møder, naar man taler om Heerup. I 
hver Opfattelse er der sikkert lidt Sandhed, 
selvom den ofte er bygget paa et meget 
mangelfuldt Kendskab til Heerups Arbejde. 
Maaske kan man, hvis man endelig vil have 
en Karakteristik af Heerup som 
Kunstner, udtrykke den saale- 
des: Heerup er en tung, alvor- 
lig Kunstner med en ualminde- 
lig Aabenhed overfor Livet, der 
uden at miste sin Ægthed, be- 
finder sig i en Fantasiverden. 
— Sagt paa en anden Maade. 
Heerup staar med Fødderne 
fast paa Jorden; men fra Hjer- 
tet og helt op over Hovedet le- 
ver han i Fantasiens Land. For 
Heerup er blandt andet Nissen 
et Begreb lige saa realistisk og 
levende som Betjenten og Skral- 
demanden, og lige saa bestem- 
mende for hans Handlinger som 
disse Virkelighedens Fantasi- 
figurer. 

Heerup kommer fra et folkeligt Miljø. Han 
har boet paa Nørrebros Runddel i hele den 
Drengetid, hvor Forholdet til Tilværelsen 
dannes. Hele den Styrke, der skal til for at 
et Menneske af Folket skal blive Kunstner, 
har Heerup haft. Den Grovhed, nogle ser i 
hans Arbejder, er i Virkeligheden det sun- 
de og kraftige Stillads, hvorpaa det fine 
og sarte hos ham hviler. De Egenskaber 
i Livet, Heerup skildrer, er vel først og 





Henry Heerup: Strygebrædts- de 
madonna. Udstillingen i Studen- 
terforeningen 1939. 


SY 


fremmest de enkle og ægteste Udtryk for 
Menneskelighed. I Heerups Arbejder møder 
vi Skikkelser som >Mor og Barn«, »Graa- 
spurv«, >Dyremor«, >»En Fuglesjæl efter Bil- 
døden«, »Baggaardsdreng«, »Glad  Barn«, 
»Solmanden«, og usammensatte Naturstem- 
ninger som »Regnbuelandskab« og »Solned- 
gang«. Alle disse Billeder er malet med en 
Enkelhed i Udtrykket og den 
Intimitet, der kun opstaar ved 
stærk og ægte Oplevelse. En 
anden Side af Heerups Arbejde 
fører os ind i Fantasiens Ver- 
den. Her er det Arbejder som 
det store Billede kaldet >Van- 
løse« og Ting som »>Tube Land- 
skab« og »Daase Idyl«, man kan 
men selv i hans mest 
fantasifulde Arbejder er det 
Virkeligheden i Billedets Ele- 
menter, der skaber det stærke- 
ste Udtryk for hans frodige 
Fantasi. 
Skal vi i dansk Aandsliv fin- 
beslægtede Bestræbelser, 
maa det vel være i H. C. An- 
dersens Æventyr. Ligesom H. 
C. Andersen i en Stoppenaal, en Top og en 
Bold finder Virkelighed nok til at skabe et 
stort og nuanceret Livsudtryk, saaledes ska- 
ber Heerup af Stenen fra Marken, Kulørerne 
fra Tuben og Blikæsken, Grenen og Barber- 
bladene sine virkelighedsstærke Værker, der 
taler ligesaa stærkt til os ved den Maade, 
de er gjort, som ved det de forestiller. 
Naar Heerup af en Granitblok har lavet 
en Graaspurv, er det stadigvæk en Granitblok 


nævne; 

med hele dens naturlige Karakter, men sam- 
tidigt har Stenen i sig et Liv, der vender sig 
mod os med Spurvens Egenskaber. Der er 
altsaa en Dobbelthed i Stenen, som jo helere 
den er begge de modsatte Ting, jo mere fyl- 
der den vort Sind og mætter vor Oplevelses- 
trang. 

Skal vi lede efter andre Slægtskaber til 
Heerups Kunst fristes jeg til at nævne Al- 
muekunsten og Jællingestene. Hvem andre end 
Heerup kunde tage paa Studierejse til Jæl- 
linge? Og har vi andre Kunstnere end ham, 
paa hvem man kan sige, at vor Almuekunst 
har sat et Præg? 

Heerup er en saadan Folkets Sjæl, der i 
sig har bevaret Præget af Liv. Han har Bor- 

gerligheden i sig (er født i den og har levet 
i den), men han løfter den; betragter hver 
lille Overlevering, lever i den og giver den 
fra sig som et Stykke selvstændigt Liv, der 
har faaet en Mening — og er en Mening. 

Borgerligheden ler af ham, fordi den er 
opdraget til ikke at ønske nogen Mening og 
Hensigt i disse Overleveringer, der er stemp- 
let >Kultur«, og selv blandt Kunstnerne fin- 
der vi Folk, der anser Heerup for grov og 
uden virkelig Følelse; men disse Folk ar- 
bejder med saa store intellektuelle og tek- 
niske Spidsfindigheder, at de fuldstændig 
drukner i det virkelige Liv. Heerup fylder 
vort Sind med nye Forestillinger og giver 
vor Livsglæde Næring. 

Dan Sterup Hansen. 





STILISEREDE MODELLER ELLER NATURALISTISKE 


AV HOLGER ARBMAN 





Vid varje utstallning 1 ett kulturhistoriskt 
museum, det må vara arkeologiskt, etnolo- 
giskt, etnografiskt eller av annat slag, finner 
museimannen, att allmånheten sårskilt fångs- 
las av modeller. Det tredimensionella ger 
åskådaren en mer levande bild ån ett foto- 
grafi eller en teckning. Modellen kommer 
också såkerligen att spela en stor roll 1 fram- 
tida museer. Om man besåker ett museum 
av denna art, nåsten vilket som helst, så fin- 
ner man »naturlaistiska« modeller. 'Tråden 
bestå av små grenar eller kvistar med fårgad 
mossa, tvåttsvamp etc. som bladverk, gråset 
år gjort av sonderklippta skrivmaskins- eller 
dårrmattor och allting år i samma stil, så 
att hela landskapet framtråder 1 miniatyr, 


ett egendomligt docklandskap, som trots sin 
naturalism ger ett onaturligt intryck. 


Det skall ingalunda fornekas, att naturali- 
stiska modeller kunna ha sitt stora varde som 


undervisningsobjekt och i viss utstråckning 
bora finnas på museer. Det gåller framf6r 
allt arkitekturmodeller och detaljer, t. ex. 
från en arkeologisk utgråvning. Men skulle 
man icke, såskilt då det gåller modeller av 
landskap eller &ver huvud taget modeller 
med mark och vegetation, kunna få fram 
en ny typ, stiliserade modeller, i vilka man 
kunde bortse från mindre våsentliga detaljer 
och i stållet giva idéinnehållet? Modeller av 
detta slag måste givetvis utforas av konst- 
nårligt skolade krafter. Dårigenom skulle 
man få ett nyt inslag i våra kulturhistoriska 
museer, ett vålgorande avbrott, då det konst- 
nårliga helt naturligt ej sållan måste tråda 
starkt i bakgrunden i dessa museer. 

Vid en provisorisk nyuppstållning av Sta- 
tens historiska museums samlingar i Stock- 
holm har man gjort ett forsåk att skapa en 
stiliserad modell av Gamla Uppsala med dess 
tre kungshågar, Sveriges kanske mest impo- 
nerande fornminnesområde. 

An i dag vilar en stark ståmning av forn- 
tid och hedendom &ver Gamla Uppsala. Då 
man skulle bygga en stiliserad modell, gållde 
det att få fram monumentaliteten, kompo- 
sitionen i anlåggningen, som man får tånka 
sig den på Ynglingakonungarnas tid och den 
6desmåttade ståmning, som vilar 6ver plat- 
sen, dår svearna blotade till sina gudar. Det 
var utan vidare klart, att man 1 en natura- 
listisk modell ej skulle kunna nå detta mål. 
Hår om någonsin måste konstnår-liga ef- 
fekter tages till hjålp. Mot en bakgrund, 
vars kurva nårmar sig en halv ellips, år 
området framstållt liksom en scen. Hela mo- 
dollen år byggd av tråplattor. Marken år 
utfoård så att nivåkurvorna framtråda skarpt 
avsatte och man får ett begrepp om att 
gravarna ligga på en ås. Allting, som år 
skapat av månniskohand, år dåremot utfårt 
med tjockare, kantstållda tråskivor. Dår- 
igenom får man ett tydligt avbrot mellan 
terrången och »arkitekturen«. I spirallindad 
ståltråd ha några stiliserade tråd framstållts 
for att markera offerlundens plats. Fårg- 
såttningen år hållen i en skala, som 
helt avviker från naturen. Fonden år vit- 
limmad och målad i svart, så att det ne- 
dersta partiet står mårkt och den sedan ljus- 
nar uppåt får att slutligen helt 6vergå i vitt. 
Den ojåmna målingen med brcda, flytande 
penseldrag ger ett ovanligt starkt liv åt bak- 
grunden. Marken år hållen i en brungul 
fårgskala, mårkast på lågsta nivån, ljusare 
uppåt och på kullarna &6vergår den i vitt. 
Mot dessa toner stå tråden 1 mårk caput 
mortuum. Genom att hågarna skarpt avteck- 


na sig mot bakgrunden &kas skenbart deras 

hojd och åven de stående lamellerna bidraga 
till en starkare monumental verkan. Fondens 
mårka toning ger dårtill en kanske något 
teatralisk 6desståmning. 

Som man kunde vånta, har denna stili- 
serade modell mått kraftigt motstånd, ej 
minst från museimannahåll. Kungshégarna 
ha kallats for randiga isberg i polarnatten, 
omvåxlande med &kendyner i månsken. Men 
åven om detta fårsta forsåk ej i alla av- 
seenden blivit fullt vad man &nskat, så visar 
det dock tydligt, att man skall kunna få fram 
stiliserade, konstnårliga modeller med en my- 
cket mer intensiv ståmning ån de åldre, na- 
turalistiska modellerna. 

I instruktivt syfte ha Uppsala hågar byggts 
så, att fråmre delen kan sånkas ned och mo- 
dellen så att såga &ppnar sig. I genomskår- 
ningen ser man hågarnas konstruktion, bål- 
resterna på grusåsens ursprungliga yta, råsen 
som upplagts och jordmassorna over dem; i 
den mellersta hågen år en rekonstruktion av 
det stapelformiga likbålet fore brånningen 
framstålld. Dessutom ha gråvningsschakten 
från undersåkningarna 1846—47 och 1874 
markerats. Det år måhånda ett brott mot 
stilkåanslan att återgiva denne skårning helt 
naturalistisk, men i och med att man trycker 
på knappen och høgarna 6ppna sig, har mo- 
dellen åndrat karaktår. Från att ha varit 
konstverket, som giver helheten, icke tre 
hogar som sådanna utan Gamla Uppsala, 
ynglingaåttens såte, svearnas huvudort, he- 
dendomens fornåmsta bålverk, blir modellen 
nu en detaljerad framstållning av kultur- 
historisk karaktår, en redovisning for veten- 
skapens resultat. 

Man måste vara tacksam får att man fått 
utfora detta experiment i ett av Nordens 
stårsta museer. Åven om det piggar upp 
magsyran på många, både bland forskare 
och lekmån, hoppas vi, att det skall giva 
impulser åt andra att arbeta vidare på den 
inslagna vågen. 


INSPIRATIONENS PSYKOLOGI 


AF LÆGE HELGE KJEMS 


Inspirationen er af fundamental Betydning 
for al Skaben, saavel videnskabelig som 
kunstnerisk. Trods Inspirationens centrale 
Stilling i Aandslivet, og trods betydende Psy- 
kologers Arbejden med Problemet, er der sta- 
dig mange gaadefulde og uløste Spørgsmaal, 
men den senere Tid har kastet nyt Lys over 
visse Sider af Sagen, og en Sammenstilling 
af visse af de Resultater, som psykologisk og 
psykiatrisk Forskning har givet, vil kunne 
kaste interessante Strejflys over Problemet 
og samtidig forklare visse Ejendommelighe- 
der ved Kunsten, som den arter sig. 

Først nogle Betragtninger over Inspiratio- 
nens Stilling til Tænkning i Almindelighed. 
Kilden til al Tænkning er den uendelige Mas- 
se af Engrammer, psykiske Indtryk, som paa 
en eller anden Maade er opmagasineret i vor 
Psyke. Ved Introspektion føles Tankerne dels 
»frivillige«, dels »ufrivillige«, dels aktive, 
dels passive. Det der særlig udmærker den 
første Form for Tanker, er >Jegbetoningen«, 
Følelsen af, at det er Individet selv, der tæn- 
ker, mens de ufrivillige Tanker føles som 
kommende udefra, som indgivne, hvilket har 
givet Anledning til, at disse Tanker ofte har 
en dæmonisk Karakter, og er blevet opfattet 
som Resultat af udenfor Individet virkende 
guddommelige Kræfter. 

Inspirationen er en særlig Form af denne 
Indgivelse, eller spontan Tænken, som Fæ- 
nomenet ogsaa kan benævnes. I Virkelighe- 
den findes her den samme »skabende Syn- 
tese«, som ved den bevidste Tænken. Plud- 
selig kan der aabenbare sig fuldt færdige 
Tankekombinationer af en Værdi og Oprin- 
delighed, som til Tider kan gaa ud over det 
ved den logiske bevidste Tænkning opnaaede. 
De fleste Mennesker har haft den Oplevelse, 
at Problemer, som de i lang Tid har tum- 
let med, og som de har maattet lægge til 
Side som uløselige, pludselig løser sig selv, 


uden at man bevidst har arbejdet med dem. 
Paa samme Maade kan Videnskabsmænd og 
Kunstnere i Drømme se deres Problemer løst, 
saa de i vaagen Tilstand har været i Stand 
til at reproducere dem. Under Inspirationen 
føler Individet sig ofte i en særlig Tilstand, 
som grebet af noget overmægtigt, og samtidig 
paa en Maade passivt modtagende. Tilstan- 
den føles instabil. Blot det at forsøge at 
fæstne Inspirationerne i Hukommelsen paa 
Papir eller Lærred, kan være nok til at 
bringe Tilstanden til Afslutning. 

Noget af det mest gaadefulde ved Inspira- 
tionen, er de Kilder, hvoraf den udspringer. 
For nærmere at belyse dette Emne maa jeg 
lige berøre det psykologiske Begreb, »>Sfæ- 
ren«, som har stor Interesse i Forbindelse 
med dette Problem. Hvis man sammenligner 
den Bevidsthed, man ved Introspektion er- 
kender med Øjets Synsfelt, kan man anskue- 
liggøre Bevidsthedens forskellige Klarhed, 
saaledes at den maximale Klarhed findes i 
Centrum, mens Klarheden aftager, efterhaan- 
den som man naar Periferien. Bevidsthedens 
Periferi kaldes Sfæren, og ved sfæriske Fæno- 
mener forstaas psykiske Mekanismer, som fo- 
regaar i Udkanten af Bevidsthedsfeltet, og 
som er dunkle og utydelige. Man undgaar 
herved at benytte det i logisk Henseende 
uheldige Begreb Underbevidstheden. De sfæ- 
riske Processer staar Drømmen nær, og lige- 
som i Drømmen møder vi der Tænkning paa 
et primitivt og uudviklet Stadium, uafhængigt 
af Tid og Rum, af Vilje og Logik, men dre- 
vet frem og formet af Affekter og Drifter. 
Sætninger fremtræder i asyntaktisk Form, 
Billeder er præget af arkaisk Tendens til Sti- 
lisering, alt er rytmisk og symmetrisk og 
minder stærkt om primitive Menneskers 
Aandsprodukter. Der findes altsaa indenfor 
den normale Bevidsthed Repræsentation for 
de forskellige Udviklingsstadier, som den 

menneskelige Psyke har gennemgaaet, saaledes 
at de ældste og mest primitive svarer til den 
sfæriske Del af Bevidstheden, mens de nyeste 
og højeste svarer til den centrale Del af Feltet. 

Ved en Undersøgelse af kunstneriske Frem- 
bringelser, specielt indenfor Lyrik og Maler- 
kunst, vil man ofte let kunne finde Udtryk for 
sfæriske Problemer. Kunsten opnaar herved en 
større Udtryksfuldhed, og det er, som om den 
ved Hjælp af de sfæriske Elementer skyder en 
Genvej ved direkte at paavirke tilsvarende psy- 
kiske Elementer hos Modtageren og faktisk paa 
den Maade gaar udenom de logisk abstrakte Lag 
af Bevidstheden. Dette maa forstaas saadan, at 
Kunstneren med den »store Sfære« er i Stand 
til at give Udtryk for noget, som ikke kan for- 
mes i logisk abstrakte Begreber, men som i sin 
Primitivitet og ved sine dunkle, halvt udfor- 
mede Billeder og sit stærke Affektpræg, faar en 
særlig kraftig Følelsesbetoning. Indenfor Kun- 
sten findes alle Bevidsthedsfeltets Stadier re- 
præsenteret, ligefra den næsten videnskabelige, 
saglige, kølige, beskrivende Naturalisme til den 
dunkle, ulogiske og tildels opløste Dadaisme, 
for at nævne Yderpunkterne. 

Efter Omtalen af de sfæriske Elementers Be- 
tydning for Kunsten vil det være rimeligt til 
Sammenligning at beskrive nogle psykiske Und- 
tagelsestilstande, hvor disse Elementer fremtræ- 
der stærkt, for derefter at drage nogle Ana- 
logier. 

Den første Kategori af psykiske Undtagelses- 
tilstande, der skal nævnes, er den hypnotiske 
Søvn og den hysteriske Taagetilstand, som begge 
har mange Lighedspunkter med Drømmen. 


Sejlere, Tuschtegning. 
Exempel paa skizofren Stilisering, i Bølgerne ser man den 
typiske gentagen af samme Motiv. 


Masken, Aquarel. 
Barok Symbolik, udtryk for Vrangforestillingen. Næsen frem- 
stillet som et Flag, Tandrødderne er tegnet med, og Motivet 
fortsættes til ud paa Skuldrene med Træer, hvis Rødder lige- 
ledes er tegnet. 


Blyantstegning og Pastel. 
Kompositionen sprængt paa Grund af Overlæsning. 


Ved begge Tilstande findes hel eller 
delvis psykisk Afspærring fra  Omver- 
denen, hvilket resulterer i, at Bevidstheden 
helt eller delvis fyldes af Erindringer af tid- 
ligere Oplevelser. Disse præsenterer sig ved 
begge Tilstande i Form af »visualiseret Tæn- 
ken«. Abstrakte Begreber omformes til an- 
skuelige Billeder, disse sønderdeles, opløses 
i Enkeltelementer, sættes sammen paa nye, 
fantastiske Maader under Indtryk af Indi- 
videts Affekttilstand og Drifter. Dette sid- 
ste er i særlig Grad Tilfældet ved den hy- 
steriske Taagetilstand, der netop ofte er Re- 
sultatet af en stærk affektiv Paavirkning af 
et labilt Individ; Hallucinationerne her er 
blot et Udtryk for, at den omtalte visuali- 
serede Tænken faar et saa stærkt Realitets- 
præg, at det projiceres ud i Omverdenen, saa- 
ledes at Individet i vaagen Tilstand oplever 
Fænomener af samme Art, som normale kun 
kender fra Drømme. 

Den anden psykiske Undtagelsestilstand, 
der skal omtales, er den skizofrene, den, der 
findes hos Individer, som lider af Ungdoms- 
sløvsind. Sygdommen er særlig præget af Op- 
levelses- og Tankeforstyrrelser; de sfæriske 
Dele af Bevidstheden faar en overvejende 
Betydning, og den skizofrene Tankegang bli- 
ver præget af arkaisk primitive Træk, som 
ganske ligner tilsvarende hos primitive Men- 
nesker. Den magiske Tænken erstatter den 
kausale, alt er muligt som i Eventyrene, den 
abstrakte Begrebsdannelse erstattes af primi- 
tive Symboler, som i Virkeligheden er For- 
stadier til det normale Menneskes Begreber. 
som hos Kulturmennesker 
indtager 


De Fænomener, 
foregaar i Sfærens yderste Zone, 
her en Plads lige i Centrum, bliver fuldstæn- 
dig klare og dominerer Bevidstheden, der 
saaledes i psykologisk Forstand bliver et helt 
etnografisk Museum, som rent videnskabeligt 
har stor Betydning ved Udforskning af pri- 
mitiv Psyke. Denne besynderlige Tankeano- 
mali præger paa det kraftigste de skizofrenes 
Aandsprodukter, særlig deres Malerier. Ind- 
holdet i disse er for det meste Udtryk for In- 


"dividets Vrangforestillinger, fremstillet i 


symbolsk Form, præget af Tilbøjeligheden til 
Stilisering, Skematisering og  Ornamenti- 
sering. Billederne er ofte meget minutiøse i 
deres Udførelse med stadig Gentagen af be- 
stemte Smaamotiver. Billederne er ofte saa 
stærkt overlæssede med Detailler, at »Kom- 
positionstanken sprænges eller drukner i En- 
kelthedernes kaotiske Mylder«, som Wimmer 
har udtrykt det. 

Af det foregaaende fremgaar, at den kunst- 
neriske Inspirations Kilder i Virkeligheden 
er de samme, som de, hvoraf Vrangforestil- 
linger og Hallucinationer opstaar hos visse 
sjælesyge Individer. Dette giver for det før- 
ste en naturlig Forklaring paa, hvorfor der 
af og til kan være Lighedspunkter mellem 
Kunst og patologiske Frembringelser. For 
det andet kan det forklare den saa ofte paa- 
viste Forbindelse mellem Genialitet og Sinds- 
syge, idet det geniale Menneske netop ofte 
er karakteriseret ved en stor Sfære, som gi- 
ver det den Originalitet og dæmoniske Un- 
dergrund i Psyken, som tilsyneladende er nød- 
vendig for Skabelsen af det helt store og 
usædvanlige. En anden Sag er, at der er en 
gradvis Overgang mellem de rent patologiske 
Frembringelser og Kunst. Der findes sjælesy- 
ge Kunstnere, som frembringer Kunst af stor 
almen Betydning, og hvis Produktion fortsæt- 
ter langt ind i Sygdommen, andre brænder 
hurtigt ud og ophører med at producere. Det 
er ejendommeligt, at visse Sindssygdomme i 
deres Begyndelsesstadium tilsyneladende ak- 
tiverer latente kunstneriske Anlæg, maaske 
mest den Levendegørelse, der sker af Inspira- 
tionen, og det forhøjede aandelige Tempo, der 
kan findes. At den for et Kunstværk til Grund 
liggende Inspiration har et patologisk Præg, 
er ikke ensbetydende med, at det er daarlig 
Kunst, den kunstneriske Bearbejdelse er her 
afgørende for Resultatet. 

I det foregaaende er kun Inspirationens 
Forhold til Kunsten behandlet, hvilket selv- 
sagt giver et ensidigt Billede. Det maa ikke 
glemmes, at Inspirationen blot er det nødven- 
dige Fundament for Kunsten, mens den aan- 
delige Bearbejdelse af det inspirerende er det 
egentlige. 

Hjertetyvens glade fugleflugt under grenenes og buernes netværk, akkompagneret 
af den civile tivoligarde som smaa bastante amoriner. 


Siden renæssancen er vores kultur i stadigt sti- 
gende grad blevet intellektualiseret. Tilværelsen op- 
fattedes gennem ordet, formuleredes gennem det 
trykte ord, kulturen blev begrebsmæssig. En udvi- 
delse — ikke alene at masserne oplystes, også en ud- 
videlse af horisont, men mest m. h. t. viden. Sider 
af vores sjæleliv må ha ligget brak 1 disse århun- 
dreder af eensidig intellektuel kultur. Vi brugte 
hjernen, med ansigtet som sprogligt spejl. Men 
legemet passiviseredes mer og mer som sjæleligt 
udtryksmiddel. Den gamle improvisationskomedie, 
hvor en kærlighedserklæring kunde udtrykkes gen- 
nem en saltomortale, hvor hele legemet talte, døde 
efter den franske revolution, d. v. s. med borger- 
skabets endelige sejr, og det blev bl. a. den legem- 
lige puritanismes sejr. I det 19. årh. blir teater- 
kunst en »ordets kunst« (sådan som det stadig- 
væk hævdes af forfattere, ordets mænd), skuespil- 
leren udtrykker sig helst med stemmen og mimik- 
ken. Kun med slet samvittighed morede dannede 
mennesker sig over klovner og groteskkomikere, der 
føltes næsten obskøne, fordi de kunde tale med 
deres krop. På de fine teatre var det kun de stør- 
ste scenegenier (en Olaf Poulsen fx.), der fik lov 
at bryde åndens cølibat — til gengæld føltes det 
som en befrielse. 

Hvad der gælder teatret gælder osse andre om- 
råder: det litterære trænger sig frem på det legem- 
ligt og visuelt udtryksfuldes bekostning. Indenfor 
maleriet kunde det føre til paradoxale former som 
det litterære maleri, hvor det malerisk-visuelle un- 
derordnes et fremmed hensyn: anekdoten. Osse 
billedhuggerkunsten mistede legemlig udtryksfuld- 
hed. I »Der sichtbare Mensch« siger Bela Balacz 

med rette, at man selv på ryggen af en torso af 
en græsk statue kan se, om figuren i sin tid græd 
eller lo. Denne kroppens sjælfuldhed gik tabt i det 
19. årh.s skulptur. 

En dyrkelse af legemet er ganskevist kommet 
op, med sporten. Men det er ikke det samme som 
en opdyrkelse af legemets evne til at udtrykke 
sindets bevægelser. 

Det kulturfænomen, der har haft størst betyd- 
ning i den henseende, er filmen. Stumfilmen tvang 
skuespillerne til at tale med kroppen, og denne 
form for sprog talte til elementære fornemmelser, 
gemt dybt i et vældigt publikums sind. Det var 
kunstartens begrænsning, der tvang gestussproget 
frem, i totalbilledet brugtes hele kroppen som tale- 
redskab. Visse skuespillere talte forløjet: helt og 
heltinde brugte forlorne overdrevne operagestus, 
deres mimik blev til grimasse. Men cowboys og 
jernbanerøvere i filmene tog sagligt på tingene. De 
troede ikke, det skulde være kunst, derfor blev 
deres sprog kunstnerisk: udtryksfuld, folkelig na- 
tur, men elegant stiliseret, underordnet billedfeltets 
selvfølgelige krav. 

Jeg vil tro, stumfilmen var på vej til at la 
publikum genopdage kroppen som udtryksmiddel. 
Talefilmen har grebet hæmmende ind. Den var 
et fremskridt for så vidt som den gav mulighed 
for en uddybning af menneskeskildringen. Men ta- 
len bruges stadigvæk overvejende naturalistisk, ja 
ganske åndløst, lange, lange konversationsscener. 
Det har hæmmet filmens hastige flugtkarakter, det 
har først og fremmest hæmmet skuespillerne, der 
er blevet naturligere end 1 stumfilmen, men langt 
tungere. Farcen forsvandt, standset af talen; 


Gangsterfilmene og det »crazy« lystspil (rangeren- 
de fra Capra til >Den tynde mand«) er de vig- 
tigste genrer, der har besejret talen ved at bruge 
den som lydakkompagnement i stedet for at bruge 
den som tungrumpet dramatisk råelement, der skul- 
de gi væsentlige oplysninger. Forklaring og oplys- 
ning må ligge i billedet for at flugten kan bevares. 

Her kommer vi til Albert Mertz og Jørgen Roos” 
to små experimentfilm, >Flugten«, der blev ind- 
spillet sommeren 1942, og »Hjertetyven« i 1943. 

Der er noget symbolsk i den første films titel, 
»Flugten«. Det er selve filmens kunstneriske egen- 
art, der arbejdes med, dens strømmende flugt. Fil- 
mens motiv må være valgt med henblik derpå: en 
morder flygter gennem byens gader ud i skovene. 
Grundmotivet blir selve løbet: de løbende fødder, 
den løbende skikkelse, hvad han ser under løbet. 
Ind imellem standsninger: rådvildhed, eller tørst. 
Men hver gang sættes løbet i gang igen af det 
andet grundmotiv, som i modsætning til det første 
cer statisk: øjne, der ser på ham. Gang på gang 
dette: øjne, og så omgående: løb. Gennem dette 
enkle psykiske moment føres tilskueren ind i den 
flygtendes sindstilstand, og det virker selvfølgeligt, 
kunstnerisk naturligt, at der, efterhånden som 
handlingen stiger i intensitet, indskydes fler og fler 
rene associationsbilleder: den myrdede kvindes an- 
sigt, vinglas, der fyldes, et tøjstativ med politiuni- 
form, en vandpost, der pøser vand, o.s.v. — bille- 
der, der i deres glimtkorte intensitet bryder det 
naturalistiske forløb og rammer ned i underbevidst- 
heden. Højdepunktet nås til slut i flugten gennem 
den tætte underskov, hvor den naturalistiske hin- 
dring, grenene, blander sig sammen med en sym- 
bolsk: hænder der strækker sig ud af grenværkets 
mørke og griber efter den flygtende. 

En filmisk studie som »Flugten« virker (i al 
dens beskedenhed, den spiller kun 10 minutter) 
meget forfriskende. Den fører een tilbage til en 
hovedlinje i filmens udvikling, klar og elemen- 
tær som den er i den filmiske konception. Den 


Flugten. De to grundelementer: det statiske, øjnene — det 
dynamiske, løbet. 





virker læskende midt i det uklare pladder, der 
bydes os i biograferne idag. 

»Hjertetyven« er et nyt forsøg, mere kompli- 
ceret og krævende end det første — et forsøg på 
at skabe en eventyrfilm. 

Om det vil lykkes filmens skabere at trække 
en hovedtanke klart frem gennem den filmisk rea- 
liserede handling er det endnu for tidligt at sige 
noget afgjort om, da jeg kun har set brudstykker, 
en foreløbig montage. Derimod kan det siges, at 
der allerede nu er mange gode eventyrlige virk- 
ninger i det optagne materiale. Georg Larsen har 
som den unge mand en balletagtig ynde, den så- 
kaldte ballon, i de mange løbebilleder, noget godt 
svævende, som en fugleagtigt ånd midt i gaden. 
Robert Jacobsen som den rige mand er pletskud. Et 
totalbillede, hvor han står lænet op ad sin stok på 
et gadehjørne og vipper utålmodigt, har netop den 
fantastiske eventyrstil over sig, der forlener det 
tilsyneladende hverdagsbillede med det gådefuldt 
groteske, og nærbillederne af ham gir een fast 
stemning, ikke noget at ta fejl af: noget rapt, 
brutalt, utålmodigt — virkelig den ægte cigarpul- 
sende overskurk. Denne smukke forenkling i per- 
sontegningen er osse nået i billedet af den vrede 
mand, ved hjælp af et ellers meget sjældent be- 
nyttet middel: han har maske på. Det viser sig 
at virke fortræffeligt filmisk. 

Hvad monteagen angår, kan der i øjeblikket 
næppe siges andet end at Mertz og Roos synes 
at være gået bort fra associationsbilleder, og sik- 
kert med rette. I den x»naturalistiske« »Flugten« 
var de berettigede, fordi de røbede en psykisk 
dybde bag det naturalistisk reale. I yHjertetyven« 
skulde det ireale ligge i selve billedkvaliteten, i de 
pudsige påfund og groteske situationer. Associa- 
tionsbilleder vilde her komme til at virke modsat 
deres hensigt, tynge flugten med realstof. En und- 
tagelse kan blomster, smukke fugle og andre næ- 
sten banale lyriske motiver danne. 

»Flugten« og »Hjertetyven« er begge små pris- 
værdige forsøg i at føre filmen videre i den cen- 
trale linje, der går ud på med filmkunsten at 
gengi det store publikum dens ballet og dens ly- 
rik, efter at disse oprindelige og oprindeligt folke- 
lige genrer gennem århundreders intellektualisme 
har været deklasseret til at bliev æstetiske raffine- 
menter for overklassen. Roos og Mertz” film er 
som flygtige vingeslag af fugle, der i dansk films 
fantasiløse og tunge drivhusluft bringer en frisk 
luftning af lethed, en lille mindelse om de op- 
gaver, filmen har, ganske bortset fra det økono- 

Egon Mathiesen: Nature morte 1943. 


EGON -MÅFHTESEN 


Den, der skal skildre en maler, er ilde stedt. 
Hvad der er sagt med billeder, kan efter sin 
natur ikke siges med ord. Han har saa valget 
mellem vage gloser og slidte adjektiver — 
eller en sammenligning med andre malere. 
Det ene er ikke meget bedre end det andet, 
men nærliggende er det i hvert fald at sam- 
menligne Egon Mathiesen med Vilhelm Lund- 
strøm for ogsaa derigennem at naa ind til det 
særlige ved ham. 

Fra første færd har jeg omfattet hans pro- 
duktion med levende interesse. Hans udtryks- 
form passer mig. Jeg er uden sans for mystik 
og sætter klarheden højt. Egon Mathiesens 
billeder har altid opfyldt Lundstrøms første 
krav til malerkunst: »Billedet skal kunne 
ses!« Ogsaa noget i farvesynet har de fælles. 





Bemalet Træskulptur 1941. 





Nature møorte 1943; 


Gennem aarene gaar de begge fra det mørke 
til det lysende. Ingen af dem rør sig iøvrigt 
et penselsstrøg for at behage. Publikum maa 
komme til dem. Det er for resten forunder- 
ligt at læse Ib Andersens udtalelser om mo- 
derne kunst i Politiken for 13. juni: »Man 
kan tænke sig, at det stærkt forretningsmæs- 
sige, der præger handlen med kunst nu om 
stunder, gør at varen skal være særdeles be- 
mærkelsesværdig og ekseptionel.« Er det 
ikke lidt komisk — paa grund af visse rygter 
om parisisk kunsthandel — at ville bortfor- 
klare hele den moderne malerkunst som for- 
retningsmæssigt inspireret? Og det i en tid, 

Nature morte 1943. 


hvor baade Ib Andersen og Peder Mønsted 
betales med toppriser som naturalister, mens 
moderne kunst har de haardeste kaar. Ib 
Andersen anser naturstudiet for det ene 
saliggørende, men ogsaa Lundstrøm og Egon 
Mathiesen studerer naturen — omend ander- 
ledes end han og hver paa sin vis. Egon Ma- 
thiesen har sin egen rumligt-maleriske opfat- 
telse, hvorefter farvens lyshed eller dybde 
skaber billedets lovbestemte komposition — 
den kommer til en vis grad frem i den foto- 
grafiske gengivelse. »Kuløren« derimod anser 
han for et friere felt for fantasien. Eller som 
han udtrykker det >Rødt og grønt danner 
ingen spænding, hvis de har samme lysstyrke, 
saa er de ikke modsatte, skønt de er det efter 
kulør.« Ved denne koloristiske opfattelse 

kommer der noget frit over 
hans billeder, som ikke kende- 
tegner Lundstrøm, hvor alt er 
muret sammen efter samme 
strenge lov. Han synes at hade 
tilfældigheden, mens Egon 
Mathiesen kan li den. 

Den ene er klassisk af 
sind, den anden primitiv, som 
den ene spiller Bach efter no- 
der, den anden elsker jazz. Og- 
saa derigennem finder man 
ind til et forklarende billede 
paa Egon Mathiesens kolorit: 
Farvens lysværdi gir det sam- 
menhængende i billedet, som 
harmonierne gir  smelodiens 
sammenhæng. Dér over kan 
improviseres frit, uden at den 
kunstneriske helhed gaar tabt, 
og det bruger han kuløren til. 
Farvens rytme betyder saa 
meget for ham, og han føler 
noget nær det samme, naar 
han maler, som naar jazzen 
faar en til at danse. I alle sine 
motiver: skonnerter, gasbehol- 
dere, murere,  negerdansere, 
cyklister, modeller med og 
uden tøj, bemalede træskulp- 
turer, knuste krukker er baade 
iagttagelsen og fantasien den nødvendige for- 
udsætning. Men billedet er realiteten, og mo- 
tivet er kun et paaskud ganske som i musiken. 

Udviklingen i Egon Mathiesens kunst er 
gennem aarene tydelig, men uden spring. Han 
har fra første færd haft fat i noget centralt, 
som han kreser om og nærmer sig fra for- 
skellig side. Han fastholder den store form, 
som fra først af maaske kunde gi noget pla- 
katagtigt i farven. I dag arbejder han med 
at faa farven til at spænde, nuancere, leve. 
»Det er et spørsmaal om at opleve tilstræk- 
kelig intenst,« sir han. Han har for alvor med 
sind og sanser placeret sig midt i det moderne 
kulturliv med dets umonumentale primitivi- 
tet. Man skylder ham nu den dekorative op- 


gave. Funktionalist. 


Lr ra 


+ 





fæ s 


bSAN GAS 


5 
z 
2 
É 


inge 


AVA 


kr 


BNF 











TRÆSNIT AF ARNE JOHANNESEN 


ti I 


abstrakt kunst eller fantasikunst 


— en malers arbejde. 


Man kan ikke rigtig henføre ordet »ab- 
strakt« til maleriet, selv hvor maleriet arbej- 
der uden genkendende ting, med farvens ud- 
tryk og linjens følsomhed. Det som er 
fælles for de kunstnere, der kaldes »abstrak- 
te«, er det, at de alle arbejder ud fra den 
frie fantasiverden. Hver kunstners ting bli- 
ver forskellige, saa forskellig som mennesker 
er fra hinanden. En bedre fællesbetegnelse 
for denne art kunst er »fantasikunst«, et 
saadant ord vil med det samme sige folk, 
hvad det er, det drejer sig om. Det vil vise 
tilknytningen til den primitive og orientalske 
kunst og til barnets frie udfoldelse. Vise 
strømningen og inspirationen i den moderne 
kunst. Saalænge man bruger ordet »abstrakt« 
tror folk, at kunstnerne har opfundet et nyt 
kunstnerisk sprog, som de ingen betingelser 
har for at forstaa. De tror, det er noget man 
skal lære, i stedet for, at »fantasikunsten« 
jo netop arbejder ud fra noget centralt hos 
menneskene, noget som alle har betingelser 
for uden viden at kunne forstaa og føle for. 
Noget de selv har været igennem som børn, 
men har glemt, da de troede, de skulde være 
voksne og fulgte daarlige traditioner i sam- 
fundet. 

Hvor meget kan der ikke ligge i en malers 
farveverden. Alt, hvad et menneske kan san- 
se, kan skrives i farven. I et menneskes skrift 
ligger hele hans personlighed. Linjen tegner 
alt ned. I billedet forener farven og linjen 
sig og giver maleren og hans følelsesindhold 
til beskueren. Man maa søge for at finde, el- 
lers bliver det en tilfældighed, om man snub- 
ler over det, som har betydning for en. 

At lave et maleri er en proces, som sker 
ved, at man staar paa et sted og gør et 


af carl henning pedersen 


spring ud i luften, for saa at falde: tilbage, 
og naar man begynder paa det næste, for- 
søger man at gøre springet endnu bedre, 
naa endnu længere ud, og saadan bliver det 
ved, stadig forfra. Umærkeligt flyttes stedet, 
hvorfra man springer, men det fornemmes, 
som det er det samme sted. I dette er alle 
lige. Ingen er saa stor, at han ikke stadig 
maa springe forfra. Der er nogen der snyder, 
de er allerede diskvalificerede. Hvem der i 
øjeblikket gør de store spring og hvem de 
smaa, er for saa vidt lige meget, bare det at 
man springer og stadig tager tilløb, det er 
det, som giver det helt store spring. Tillø- 
bene for de forskellige kunstnere er forskel- 
lige, nogle prøver med forsigtighed, andre 
slynger sig spontant ud for at se, hvad der 
kommer. 

Det er hvad den enkelte lægger i det, der 
har betydning, og det er ud fra det, det be- 
dømmes. Nogen formaar at lægge mere i det, 
men alle har betydning. Naturligvis finder 
der paavirkning sted, den ene inspirerer den 
anden, men saadan er livet. Det er en stor 
sammenhæng, der gnider sig op ad hinan- 
den i en proces for at skille det daarlige 
fra. »Fantasimaleriet« har tilsyneladende et 
fælles sprog, men ogsaa kun tilsyneladende, 
skabt af de fælles bestræbelser. En rund sol 
eller blot den runde form gaar igen hos alle. 
Men det er saa oprindelig en form og af en 
saa livsvigtig symbolsk karakter som mod- 
sætning mod formen, der rejser sig, at den 
maa komme med hos enhver, der arbejder 
ud fra fantasien. Det er jo her, at forskellen 
mellem det afbildende maleri, naturalismen 
i sin rene form, og fantasimaleriet ligger. 


Nødvendigheden dikterer, i et billede er der 


love, rytmiske og følelsesmæssige, som stær- 
kest efterkommes, ved at arbejde frit ud 
af fantasien. 

Naar nu i vil skabe et saa frit maleri som 
mulig, hvorfor bliver i saa ikke i det rene 
maleri. Et maleri uden genkendende ting? 
Hvorfor befolker nogen af jer billederne med 
fantasivæsener, mennesker og dyr. Fordi bil- 
leder ogsaa er magi, i dette ords nye betyd- 
ning. Et menneske meddeler sig i sansernes 
sprog til andre og giver sit budskab en be- 
stemt karakter. En magisk karakter, som fan- 
ger andres øjne, raaber i sit stumme sprog 
om sin tilstedeværelse. Eller ytrer sig stille 
i en fred, som siver ud i luften. Magi er 
besværgelse, og selv om vi ikke behøver at 
besværge det onde eller det gode, saa er det 
de samme kræfter, som ligger bag. Verdenen 
uden omkring en trænger sig paa til op- 
levelse, som formes i stoffet. Det er ikke 
underligt, at maleren i sin fantasi maa be- 
skæftige sig med de andre levende, der gaar 
rundt omkring ham, og i fantasien skabes 
de paany. Mennesket har aldrig set saadant 
ud. End ikke Maleren har set ham saadan, 
før han stod levende paa lærredet, skabt af 
farven og linjen. Men intet kommer af in- 
tet. Der er en bevægelse, der driver alt, og 
det viser menneskets kunstneriske frembrin- 
gelser mere end meget andet. Kunsten i sit 
inderste væsen har været uforanderlig i man- 
ge tusind aar. I det mindste opfatter vi det 
saadant. Og alligevel stilles problemerne sta- 
dig op paa en ny maade, hver generation 
bringer sine løsninger. 

Det stærkeste udtryk for kunst bliver sik- 
kert til ud fra den spontane arbejdsmaade. 
Billedet bliver hurtigt til. Sindets bevægelse 
læses tydeligere i stoffet og giver beskueren 
større mulighed for at tilegne sig malerens 
personlighed og det han har givet billedet. 
Det spontane er bevægelser, der kommer fra 
dybe kilder i mennesket. 

Hver kunstner har sin maade at komme 


til billedet paa. Men i det store og hele er 
den ens for alle. Fornemmelsen, at andre ud- 
trykker sig i sansernes sprog er kunstnerisk 
berigende, ligesom det at kunne gaa og sanse 
menneskers skaben, som er sket for mange 
tider siden. Det ene menneske efter det an- 
det arbejder med paa bygningen af kunstens 
rige i tidens gang. 

Hvor mange maler ikke for blot at be- 
hage, de laaner andres tøj og giver det ud 
for at være deres eget, og slider det tynd- 
slidt. Mod dem skulde der protesteres. De 
har ikke saa megen betydning i det lange 
løb, men de stjæler folks gode vilje og giver 
dem daarlig mad. Desværre er der mange 
daarlige kokke blandt kunstnerne. De behø- 
vede ikke at være det, ingen behøver det, 
selv om ikke alle springer lige langt ud, maa- 
ske fremkommer det ved, at maleriet skal 
sælges for at maleren kan leve. Det gør, at 
han uvilkaarlig, som enhver anden fabrikant 
laver varer, som kan sælges, til de mange, 
som ikke er kritiske. Noget af det, som der- 
for bør gennemføres, er at al salg af bille- 
der standses. Malerier er ikke til salg. Det 
er en urimelig ordning, at naar man har 
malet billedet, saa skal man se og faa det 
solgt. Det gælder al kunst. Ophørte salg af 
kunst, vilde meget forandres til gavn for 
kunsten. Den usunde spekulation i navne 
vilde forsvinde, og mange efterlignere med 
den. Aftog samfundet kunstnernes produk- 
tion og gav dem i stedet det de behøvede 
for at leve, blev det rigtige forhold mellem 
samfund og dets kunstnere etableret. 

Landet over maatte der oprettes kommu- 
nekunstbiblioteker, hvor folk kunde komme 
og laane kunst med hjem, som det nu er 
tilfældet med bøger. Paa sine steder i for- 
bindelse med stadig skiftende udstillinger. 
Vor tid vilde med en saadan ordning be- 
gynde paa det helt rigtige. Brugen af det 
kunstneriske sprog som meddelelsesmiddel 
vilde faa en uanet betydning for samfundet. 


SKRALDEMAND & ,,SKRALDEMODEL" 


Børn har Altid lavet »Skraldemodeller«. De Forstaar Bare ikke at Bevare Dem, Og Kalde Det Kunst 
— Slet ikke inbilsk. »Skraldemodellen« Staar Naturen Nær, idet Materialet illuderer ikke, men er. Træ 
Forestiller Træ og Jern er Jern først og Fremmest. Et Navn Maa det Jo Ha'. Gerne et Naturalistisk 
Hvis Ligheden Er Klar. Her Er Ingen Ædle Materialer Nødvendige. Men Har Vi Det »Ædle« Tar 
Vi Det Med. Ingen Snobberi Hverken Op eller Ned. Ethvert Menneske laver Sin »Skraldemodel. Be- 
gynd Nu. Alt Kan bruges. Et »Konstværk« Blir ikke Bedre Fordi Det Er Holdbarere. »Mit Bedste 
Kunstværk« Er ikke »Venus til Hest« i Guld Graver Ramme, Bispestav eller Marmor Ur. Smadder 
Fint Porcelæn. Kejserlig Klingeling. »Mit Kunstværk« Er Ligetil og De Farvede Steder Gir Det Hele 
Den Kontrast og Rigdom Som Opvejer Guld og Marmor. O, s. v. 





SOKEER 


Verdens første Sokkel var ingen Sokkel, Men en Jordhøj med Bautasten. >Funktionalistisk« var Højen, 
idet den Indeholdt Gravkammer med Skatte. Den Rest Vi Har Nu, Stammer Fra Tronen. Herskerens 
Trone. Hævet Over Alt Folket. Derfor maatte Genfremstillingen Jo Ogsaa Hæves over Almindelige 
Mennesker. Sokkel i Nutids Forstand er At Hæve Noget »over enhver Tvivl«. I Øjehøjde. Ja i Mange 
Tilfælde i »Flyverhøjde« At Gøre en Tung Ting Lettere. Se Ud af Mere. Fordoble Den Egentlige Høj- 
de. Nemlig Det Der Skal Hæves. Det Naturlige Er At Hæve Det Smaa. Det Man Ellers i Hast Overser. 
Unødvendig Sokkel er Komplex. Et Komplex er At Miste Forbindelsen med Jorden, d. v. s. Det Na- 
turlige. — Vi kysser Jorden. 





HVAD ER EN ,,BROK"? TILEGNET OPPONENTERNE 


En Stenbrok er et Stykke Natur. Hvorfor være overlegen overfor De Brokmestre« og Stenkunstnere 
der har arbejdet i Aartier Parallelt med de-ikke Stenhug interesserede Kunstnere. >Modelører« Det 
evige Akademi. Klassisk Kød. Renæssance, Dygtighed, Lighed og Pral. (En Sten Skal være Sten lige 
meget Hvad der Skal hugges i den. Sten er ikke Kød og Blod.) Er en »Stenbrok« netop saadan, naar 
man ikke Kan Sætte sin egen Krop, sin Funktionelle Anatomi ind i den? En Torso er en Klassisk Brok. 
Maa Man ikke Fantasere i Sten? Jo Gu! maa man saa. Skulde man ikke Lade sig Lede af en Tilfældig- 
hed, Tilfældigheden har sine Love, Materialets Egen Form, Stoffets Magt og Første Ret i Al Kunst. 
Det er jo Den der Skaber, Ideen, Contra Hjernen for ikke at Glemme »Gullerødderne«, Nerve Syste- 
mets Yderste Forposter. Og Selvfølgelig, Vi Føler, Vi Føler, Men vi føler ikke en Ballet Danserinde 
i en Klumpet Sten, Snarere i en Langstrakt, Og Vi Fornemmer ikke en Bjørn i en Langstrakt, Snarere 
i en Klumpet Sten. Saa Maler Vi heller ikke Graa Farve paa en Graa Sten og Grøn Farve paa en 
Mosgroet Sten. Næ Vi sætter Modsatte Farver paa, For Vi Vil ha” Virkning. Tingene Skal kunne 
»Se« og »Ses« De Skal Leve. 

HENRY HEERUP, 

3.85 pr. Bind 


Ellen Poulsen: Jens Juel 
Henrik Bramsen: Christian Køpke 


emme 
Billige Harald Leth: Th. Philipsen 


3.00 pr. Bind 


Kunstbø ET Danske Landskabstegninger: J. Th. Lundbye 
| Københavnske Tegninger: C. W. Eckersberg 


Danske Arkitekturtegninger: Axel Nygaard 


5.75 pr. Bind 

H. H. Engquist: Dansk Stilhistorie 
fra Kai Uldall: Gamle danske Fajancer 
Thaning & Appel Ole Wanscher: Møbelkunstens Historie 

Helhesten humper videre! 

Helhesten har faaet den skæbne, at de fleste mennesker over- 
hovedet ikke tror, den eksisterer mere. Bladet adskiller sig her ikke 
fra sin navnebroder paa anden maade, end at der her foreligger 
bevis for at en saadan tvivl er forhastet. Den viser sig med uregel- 
mæssige mellemrum, men vort haab er, at den overraskelse dens 
tilsynekomst foraarsager maa forøge gensynsglæden mellem det taal- 
modige publikum og det rastløse dyr. Red. 


Hr. Dysøsegaards perfiditeter. 

Hr. Direktør Dyssegaard var i et af sine diskrete og prunkløse 
fødselsdagsinterviews fornylig igen ude efter de abstrakte malere. I 
mangel af saglige argumenter greb han denne gang til Prof. Salo- 
monsens gammelkendte postulater om sindssyg kunst. Vi har faaet 
psykiateren hr. Helge Kjems, der i omtalte blad saa effektivt satte 
hr. Dyssegaards udtalelse paa plads, til i Helhesten nærmere at ud- 
dybe spørgsmaalet om forholdet mellem kunst og sindslidelse og 
henviser til artiklen »Inspirationens Psykologi« side 77. 


16 moderne svenske noveller. 
(Thaning & Appel). 

Den her foreliggende svenske novelleantologi er oversat til na- 
turligt dansk af Kjeld Elfelt. Bogen er udvalgt efter >»Svenska no- 
veller i urval«, Bonniers førlag 1942. Den er et interessant, rum- 
meligt tværsnit af svensk novellekunst lige fra den gamle, ærvær- 
dige Hjalmar Søderberg til den nu 39aarige autodidakt og livsdyr- 
ker Harry Martinson som dybt skuffede frisindet med sin sidste 
bog: »Den forlorade jaguar«. — Den mest fængslende af alle for- 
tællingerne er den mindste og skrevet af Karin Boye. Det synes i 
det hele taget som om, det er de unge digtere der har hævet fortæl- 
lingernes kunstneriske kvalitet. F. N. 


Alf Henriques svensk litteratur 1900-1940. 
(Athenæum). 

Alf Henriques svenske litteraturhistorie udmærker sig ved for- 
staaelse. — Det er den svenske litteratur siden aarhundredskiftet, 
som her er blevet registreret og puttet ind i forskellige baase: Sjæ- 
lens ensomhed. Beslutningens romantik. Det kollektive livssyn. 
Smærtelig idyl og tradition. Angstens sangere. En ny livsførelse. For- 
uroligende fortællere. Livsdyrkere. O.s. v. — Bogen er bemærkel- 
sesværdig fordi lyrikken ikke er blevet stedbarn. Det er ikke en 
ømtaalelig, grænseløs medlidenhed, Alf Henriques viser overfor 
lyrikkens levende orkester. Han har bestræbt sig for at yde selv 
de digtere der, personligt laa ham fjærnest, fuld retfærdighed, fordi 
han netop har søgt at bedømme hver kunstner udfra egne forudsæt- 
ninger og intentioner. 7. N. 


Stilarter. 

R. Broby-fohansen: Hverdagskunst — verdenskunst. 

Thure Hastrup: Stilarternes historie. (Gyldendal.) 

Ikke alene tvinges man til at acceptere Broby-Johansens Bog om 

stilarternes historie, men man maa samtidig indrømme, at der i 
»Hverdagskunst — verdenskunst« er skabt en skelsættende publika- 
tion om opfattelsen af billedkunst. Det er en bog vi har brug for, 
en gennemgang af det billedmæssige udtryks skiften paa basis af 
det levende livs udvikling, samfundets forandring og den menneske- 
lige kunstglædes bestandighed. Indvendinger og uenighed i princip- 
per og detailler er uvæsentlige i forhold til at der her er foretaget 
et stort skridt i den rigtige retning. Et skridt hen i nærheden af det 
rigtige er værdifuldere end en viden om hvor det helt rigtige ligger, 
hvis man alligevel ikke rører sig ud af pletten. 

Naar kunsten hidtil har været sat i relation til samfundet, har 
det ikke været som den selvstændige livsvigtige faktor det virkelig 
er, men er blevet vurderet som noget i sig selv ganske ligegyldigt, 
der kun fik betydning som symboler for noget andet: Rigdom, 
magt, styrke, undertrykkelse, kritik (satire) etc. Derfor er det mor- 
somt, at en af disse synspunkters engang mest voldsomme for- 
kæmpere pludselig opdager, at der er noget, der bobler, bruser 
og gror og blomstrer hos menneskene under forskellige former, lige- 
gyldigt hvordan det behandles eller ter sig, betinget af økonomiske 
og politiske forudsætninger som planten af jordens rigdom, men 
som en selvstændig organisme, som en rig vegetation over den men- 
neskelige færden gennem de aartusinder, hvor vi har fulgt dets liv. 


Det er en populær bog med alle de fordele og mangler, der hæf- 
ter sig derved. Den er meget haandfast i inddelingen og beklageligt 
kortfattet. Det er ikke en oversigt over stilarternes udvikling, men 
kun en del deraf. For det første omfatter den kun den europæiske 
kulturkreds og udelukker den indiske, kinesiske, afrikanske, indian- 
ske 0. s. v., for det andet omfatter den kun den visuelle eller bilden- 
de kunst. Broby-Johansen definerer i sin indledning begrebet stil 
som en tids haandskrift, men den er dog lige saa tydelig og betyde- 
lig i udformningen af den orative kunst: Musik, sang og lyrisk digt- 
ning, ja, digtning i det hele taget. Det vilde have været interessant 
at have fulgt hverdagskunsten paa dette omraade frem gennem ti- 
den paa samme maade, for ikke at tale om smagens og lugtens: 
Madens, drikkenes og parfumernes skiftende skæbne gennem tider 
og lande. Det med stilarterne er en mere omfattende opgave end 
den først kan synes. Der bør skabes en helhed af det. 


Broby-Johansen behandler i modsætning til vore forsigtige kunst- 
historikere sin egen tid med. Funktionalismen omfattes med en ind- 
gaaende forstaaelse, hvad der ikke kan siges om den strømning, der 
er fulgt efter den. Han aner, at funktionalismen er ved at arbejde 
sig ind paa en anden bane, end den hidtil har fulgt. Men det frem- 
gaar tydeligt af tavle: »Jugendstil, funktionalisme, strømlinje«, der 
hovedsageligt fremstiller rent funktionalistiske ting fra forskellige 
perioder, at han ikke helt har faaet fat i hvad det er der foregaar, 
for det første er han ikke blevet dus med jugendtidens værdifulde 
indsats og for det andet kan han ikke finde ud af hvad det er for 
noget strømlinjeri, der er kommet ind i funktionalismen. Det er 
ikke, som han aabenbart mener, en ny praktisk ændring af tingene, 
men et nyt kunstnerisk krav til dem. Den misforstaaelse hænger 
sikkert sammen med en manglende kontakt med den yngste kunst. 
Picassos »surrealistiske« hest har ganske vist faaet en impuls fra 
surrealismen, men hviler i det kubistiske udtryk. Naar den abstrakte 
surrealisme defineres som en moderne, udspekuleret og villet ky- 
nisk efterligning af gammel keltisk ornamentik er det naturligt at 
det ogsaa maa glippe paa det arkitektoniske omraade. Men det fore- 
kommer jo ikke ganske sjældent, at folk bliver lidt langsynede af 
at arbejde med de store historiske perspektiver, saa de kun usikkert 
skimter, hvad der ligger lige for næsen af dem. Det er forbavsende 
at se samme forlag udsende to stilhistorier lige efter hinanden, spe- 
cielt da den sidste Thure Hastrups Stilarternes historie overhovedet 
intet nyt bringer. Ja, kun ganske overfladisk hist og her har lært 
noget af Broby-Johansens bog. Det er en næsten fuldstændig unød- 
vendig og paa mange omraader ganske misvisende bog. Der er 
egentlig ingen grund til at spilde sin tid paa at finde de faa 
værdier den indeholder. Der havde været mere mening i om Broby- 
Johansen havde udsendt en rigtig omfattende stilhistorie, hvortil 
den foreliggende saa kunde have været en populær haandbog eller 
oversigt. AT: 


To Digtsamlinger. 


Ole Sarvigs »Grønne Digte« (Branner) og »Sindets Under- 
jord« (Nyt Nordisk) af Jørgen Nash er begge digtsamlinger, 
der allerede har deres værdi i det, at de næsten helt har 
gjort sig fri af den romantiske opfattelse, der i form af 
poetisk eftersnakkeri i saa mange aar har levet højt bl. a. 
Pa Stuckenberg og Seedorff Pedersens digtning. 

igesom man i Sverige har set en digtekunst opstaa, der 
følger parallelt med strømningerne indenfor moderne musik, 
maleri og skulptur, møder man osse herhjemme, selv om der 
kan gaa aar imellem, en digtekunst, der kæmper for at se 
tingene selvstændigt og ikke blot med de forrige generatio- 
ners øjne. 

Det universelle syn i poesien hos en Walt Whitman, en Carl 
Sandburg, hos Rimbaud, Edith Sødergran, eller vor egen 
I. P. Jacobsen, har, hvor meget hvert lands natur end har 
præget dem — man kan i virkeligheden sige i kraft heraf, 
bidraget til at nedbryde troen paa de aandelige nationale 
skranker og beriget en internationalt indstillet menneske- 
type. Et menneske der samtidig staar uden for religionen, 
i hvert fald udenfor ethvert religiøst system, der staar 
alene midt i universet fuld af ubevidste tanker om liv og 
død. Dette menneske har i den moderne poesi — og den 
kunst, der er paa linie med den — fundet udtryk for noget 
ef det inderste i sit væsen. I denne forbindelse er det værd 
at bemærke, at det mellem de senere aars danske digtere 
er August Schade og Gustav Munch-Petersen, der har givet 
os den poetiske nyoplevelse. 

»Grønne Digte« er en debutbog, men kunst maales ikke med 
alder. Iøvrigt gælder det jo ofte de bedste digtere, at de 
har mere selvkritik og derfor betænker sig længe, førend de 
giver en digtsamling fra sig: Bogen er altsaa ikke umoden 
grøn, men grøn af den farve, som vaaren har. 

Det livssyn, vi træffer hos Schade og Munch-Petersen, træf- 
fer vi ogsaa hos Sarvig, de er aandeligt beslægtede. Det 
er i særlig grad første del af bogen, der viser det. Her 
finder vi en ren visionær digtning, en digtning, hvor ind- 
holdet har skabt rytmen, har fæstnet ordet — forenet begge 
dele til en helhed, der er sand, fordi der ingen stuk og 
ingen overflødighed findes. Det gælder gennemgaaende de 
fleste mindre digte. De er ordknappe, fordi hvert ord er 
nødvendigt, fordi linien standser, hvor følelsen standser. 
Det er en i udpræget grad associativ digtning, hvor hvert 
nyt indfald, hver ny tanke kræver at nedskrives. Det drejer 
sig ikke om sindrige og rimede ordmønstre, men om et 
naturligt forløb af ordene, der svarer noget til den maade, 
hvorpaa den frie maler føjer farve til farve. (Det drejer 
sig naturligvis ikke om at tilsidesætte enhver lovmæssighed, 
blot er lovmæssigheden et resultat af oplevelsen, ikke om- 
vendt). Der er i disse digte ingen klichéer, gudskelov. Bil- 
lederne er friske som noget man finder og ikke igen vil 
give afkald paa, fordi det virkelig er saa »smukt«. F. eks. 
digtet »Augustmaane«: 


Alting blev saa let at bære. 
Maanen. 
Og ingen farver i nattens blege værelse. 


Maanen var let som en slagge. 


Kun det glitrende lys fra strømmene 
ude i maanestriben. 
Og skikkelser, som sad ved stranden. 


Og de sydene hvide elektriske lamper 
fra byen langt borte, 

og lyssprækkerne 

fra de tavse huse. 


Der er flere andre digte; hvor intensiteten er den samme, 
f. eks. »Billede«, »Drømmekerne«, »Dødeminde«, »Fisk«, 
»Lynbrand«, »Angst« og saa det mærkelige pupertetsprægede, 
men helstøbte digt »Taabeligt«. 

Andre vers, der er rimede, er mer traditionsprægede, de 
bedste er ligesom fremnynnede uden besvær f. eks. »For- 
aarsskibet« eller »Sommer min ven«. 

Nogle gange synes jeg, denne verseform virker for letskre- 
vet, for artistisk velklingende »Flugten Bort« og »Hamage- 
don«, der begge findes i bogens anden halvdel. Hvad bety- 


der forresten Hamagedon? Disse digte, som de andre i denne 
afdeling, mister i mine øjne noget af den lyriske fortættet- 
hed paa grund af det fortællende indhold, det er meningen, 
digtene skal udtrykke. Man kommer ind i en tankedigtning, 
der maaske bedre kunne være udtrykt i en ren lyrisk prosa. 
»Grønne Digte« er kun første bind af en bog af samme 
navn, der udkommer under titlen »Jeghuset«. 

»Sindets Underjord« af Jørgen Nach er hans anden digt- 
samling. Den første, »Daggry«, udkom 1942. Udover prosa- 
digte indeholder bogens sidste afsnit nogle smaastykker i 
ren prosa. Digtene er blevet mere enkle i opfattelsen. Et 
roligt, klart digt er »magtesløst«, der, som saa mange andre 
digte i bogen, har en selvbekendende karakter. De fleste af 
digtene har imidlertid ikke den indre ro i sig, som man 
finder i flere af Sarvigs, men de er ens om det universelle 
i livsanskuelsen. Nash virker som en kæmpende, en søgende 
intellektuel, der ad ofte besværlige og bugtede veje arbejder 
sig frem mod klarhed. 

Han er et menneske, der skaber sig selv og ofte naar til en 
fuldt ud ærlig selvbekendelse. Et saadant digt er »Angst«: 


Skulde jeg mon være mørkeræd 
inde i mit eget hjerte — 

og frygte det dybøjede væsen, 
der gør mig nøgen og skælvende 
som en afklædt i sneens kulde? 


Skulde jeg mon frygte drømmen 
inde i mit eget hjerte — 
drømmens dybøjede væsen, 

der gør mig vaagen og vejløs 
som en afsindig i mørkets kælder? 


Maaske AR gen jeg indefra? 
Maaske tilintetgøres jeg udefra 
og bli'r til støv og taage — 


At han ud over dette moment samtidig har en digters og 
drømmers natur i sig, er der ingen grund til at tvivle paa. 
Maaske (hvad man kommer til at tænke paa, naar man 
læser hans prosastykker, der maaske hører til det stærkeste 
i bogen) er noget i hans opfattelse og karakter et sted be- 
slægtet med en Aksel Sandemose. Nogle steder bli'r man 1 
disse prosastykker vel indviklet som i »Levende Paradoks«, 
men andetsteds som f. eks. i »Mig og mit Jeg« er han let 
at forstaa og rammer noget, vi forresten alle fade fra os 
selv. I »Associative Stemmer« findes denne fine og klare 
analyse, der støttes af et ligesaa kraftigt billede: 
»Lyd af stemmer er i virkeligheden lyd af tanker. Ord, 
vokaler og konsonanter kan hoppe ind til en og ud fra 
en. Det vigtigste er, hvad de er i ledtog med, hvem de 
er sammen med. Sjælen og sindets udspringskilder er 
underfulde og lunefulde. — Engang løb en dreng over 
mod os raabende: Lillesøster er faldet i brønden! Det 
har været umuligt for nogen anden siden hen at raabe 
det paa. samme maade. Selv den dygtigste skuespiller i 
verden vilde staa magtesløs overfor den opgave at skulle 
raabe: Lillesøster er faldet i brønden! med samme ræd- 
sel og angst i stemmen, som denne dreng havde det.« 
Og iøvrigt denne betragtning: 
»I Stockholm gik jeg rundt og sultede. Jeg havde ikke 
lært at tigge og Krbrekke den dag i dag at stjæle 
frem for at tigge. — Kender du noget saa snavset og 
ydmygt som at tigge?« 
Den første af fortællingerne »Kornet« minder om Frantz 
Kafka, der er en lignende drømmestemning over den. Det 
vil falde vanskeligt at finde logikken i den, men hvor- 
naar er osse en drøm logisk. 
»Kornet« fortæller et sted: »Da det var tørvejr, stak en 
regnbue sit ene ben ned i min række.« 
Det er et saadant pludseligt poetisk billede, der kan virke 
i en tekst, saa man husker billedet og saa maaske ellers 
glemmer resten. 
Ofte er det kun i blink, vi modtager de kunstneriske nyop- 
levelser — nogle linier — nogle enkelte ting fæstner sig, 
men til gengæld ofte med en mærkværdig og langvarig 
styrke, for netop her er vi blevet ramt i vore sanser, her 
skete noget, der fik os til at se anderledes — med mere 
vaagne, mere friske øjne. Ejler Bille. 

